CELEX: C2006/048/27
Language: sl
Date: 2006-02-25 00:00:00
Title: Zadeva C-423/05: Tožba Komisije Evropskih skupnosti proti Francoski republiki, vložena dne  29. novembra 2005

25.2.2006   
            
            
               SL
            
            
               Uradni list Evropske unije
            
            
               C 48/14
            
         Tožba Komisije Evropskih skupnosti proti Francoski republiki, vložena dne 29. novembra 2005
   (Zadeva C-423/05)
   (2006/C 48/27)
   Jezik postopka: francoščina
   Komisija Evropskih skupnosti, ki jo zastopata A. Caeiros in M. Konstantinidis, zastopnika, z naslovom za vročanje v Luxembourgu, je dne 29. novembra 2005 na Sodišče Evropskih skupnosti vložila tožbo proti Francoski republiki.
   Komisija Evropskih skupnosti Sodišču predlaga, naj:
   
               1)
            
            
               Razglasi, da Francoska republika s tem, da ni sprejela potrebnih ukrepov za:
               
                           —
                        
                        
                           zagotovitev predelave in odstranjevanja odpadkov, ne da bi bilo ogroženo zdravje ljudi ali okolje in da bi prepovedala opustitev, zavrženje ali nenadzorovano odstranitev odpadkov;
                        
                     
                           —
                        
                        
                           da vsak imetnik odpadkov preda svoje odpadke zasebnemu ali javnemu zbiralcu odpadkov ali podjetju, ki izvaja postopke odstranitve ali predelave ali sam zagotovi predelavo v skladu z določbami Direktive Sveta št. 75/442/EGS (1) z dne 15. julija 1975 o odpadkih;
                        
                     
                           —
                        
                        
                           da obrati in podjetja, ki izvajajo postopke odstranjevanja, delujejo z dovoljenjem pristojnega organa;
                        
                     
                           —
                        
                        
                           da v zvezi z odlagališči, ki ob prenosu Direktive Sveta št. 1999/31/ES (2) z dne 26. aprila 1999 o odlaganju odpadkov na odlagališčih, se pravi 16. julija 2001, že imajo dovoljenja ali že delujejo, upravljalec odlagališča pred 16. julijem 2002 pripravi in predloži pristojnemu organu v odobritev načrt prilagoditve odlagališča skupaj s podrobnostmi in izpolnjevanje pogojev za dovoljenje kot vseh sanacijskih ukrepih, za katere meni, da so potrebni, in ker po predložitvi načrta prilagoditve odlagališča pristojni organ sprejme dokončno odločbo glede tega, ali se obratovanje lahko nadaljuje, s tem, da v najkrajšem času zapre odlagališča, ki niso dobila dovoljenja za nadaljevanje dejavnosti ali za potrebna dela in določitev prehodnega obdobja za izvedbo načrta, Francoska republika ni izpolnila obveznosti iz členov 4, 8 in 9 zgoraj navedene Direktive 75/442/EGS, spremenjene z Direktivo 91/156/EGS (3) in člena 14(a), (b) in (c) Direktive 99/31/ES.
                        
                     
         
               2)
            
            
               Francoski republiki naloži plačilo stroškov.
            
         Tožbeni razlogi in bistvene navedbe
   Komisija šteje, da Francoska republika s tem, da dopušča delovanje številnih nezakonitih odlagališč v Franciji in s tem, da ni sprejela vseh potrebnih ukrepov, da bi bili odpadki odstranjeni, ne da bi bilo ogroženo zdravje ljudi ali okolje, ni izpolnila obveznosti iz členov 4, 8 in 9 Direktive Sveta 75/442/EGS o odpadkih, spremenjene z Direktivo 91/156/EGS. Francoski organi ne oporekajo tem neizpolnitvam, oporekajo pa številu nezakonitih odlagališč, ki ga je navedla Komisija in potrjujejo, da vpliv teh odlagališč na okolje majhen, na nedovoljena odlagališča pa se odlagajo le neobdelani odpadki, grušč in večji odpadki.
   Podatki, ki so jih poslali francoski organi, ne zadostujejo za presojo skladnosti sistema dovoljenj z zahtevami člena 9 Direktive 75/442/EGS: za odlagališča, katerih površina je manjša od 100m2 in višina manjša od 2m, kot tudi za postopke predelave takih odpadkov dovoljenje ni potrebno. Razlaga francoskih organov, po kateri so nezakonita samo odlagališča, ki jih upravljajo občine brez dovoljenja, je nepravilna, saj lahko odlagališče brez dovoljenja upravlja tudi posameznik.
   Ob podatkih, ki so ji bili posredovani, lahko Komisija le predpostavlja, da v nasprotju s tem, kar predpisujejo določbe člena 14 Direktive 99/31/ES obrati in podjetja, ki zagotavljajo postopke odstanjevanja, ne da bi za to bilo potrebno dovoljenje, pristojnemu organu pred 16. julijem 2002 niso pripravili niti predložili v odobritev načrta prilagoditve vsakega nezakonitega ali nenadzorovanega odlagališča. Odlagališče, ki ga ni mogoče prilagoditi zahtevam prej omenjene direktive, je treba nemudoma zapreti. Delovanje nezakonitih odlagališč brez načrta prilagoditve in dovoljenja pomeni kršitev člena 14 Direktive 99/31/ES.
   
      (1)  UL L 194, 25.7.1975, str. 39.
   
      (2)  UL L 182, 16.7.1999, str. 1.
   
      (3)  UL L 78, 26.3.1991, str. 32.